Ander – N. P. van Wyk Louw-sentrum https://npvanwyklouw.org.za Taal Kultuur Gemeenskap Tue, 31 Jul 2018 06:36:34 +0000 en-US hourly	1	https://npvanwyklouw.org.za/wp-content/uploads/2017/05/cropped-np-facebook-3-287x287.jpg Ander – N. P. van Wyk Louw-sentrum https://npvanwyklouw.org.za 32 32 129531421	'n Voordeel wat ons nie mag prysgee nie – Christoff van Wyk https://npvanwyklouw.org.za/n-voordeel-wat-ons-nie-mag-prysgee-nie-christoff-van-wyk/ https://npvanwyklouw.org.za/n-voordeel-wat-ons-nie-mag-prysgee-nie-christoff-van-wyk/#respond Tue, 31 Jul 2018 08:00:17 +0000 http://npvanwyklouw.org.za/?p=2556
The post 'n Voordeel wat ons nie mag prysgee nie – Christoff van Wyk appeared first on N. P. van Wyk Louw-sentrum.
Brand Pretorius skryf in sy boek, Aan die stuur, dat " … 'n sleutel tot volhoubare sukses in die vinnig veranderende wêreld sal sprankelende kreatiwiteit en meedoënlose innovasie wees." Hy skryf selfs verder dat indien hy sy loopbaan kon oorhê, hy baie meer doelgerigte pogings sou aanwend om 'laterale denke' aan te moedig en die persone wat uitblink hierin, die 'helde' binne die maatskappy te maak.
Die term 'laterale denke' is deur prof. Edward de Bono neergepen. Hy is 'n mediese doktor wat veral bekendheid verwerf het vir sy studies in denke en veral kreatiwiteit en ook hoe hierdie vaardighede aangeleer kan word. De Bono skryf dat daar by hom geen twyfel daaroor bestaan dat kreatiwiteit die belangrikste menslike hulpbron van almal is nie. "Sonder kreatiwiteit sou daar geen vooruitgang wees nie en sal ons vir altyd net dieselfde patrone herhaal."
Dit wil soms blyk dat ons in Suid-Afrika ook aanhoudend besig is om sekere negatiewe patrone te herhaal en dat die resultate altyd dieselfde bly. Die wyse waarop jy jouself egter uit hierdie patrone uit kan 'dink', is 'n proses wat aangeleer kan word en soos Brand Pretorius tereg opmerk, die sleutel kan wees tot volhoubare sukses in ons veranderende wêreld.
Dié proses is ontwikkel na aanleiding van sy teorie oor die werking van die menslike brein en die selforganiserende stelsels. Hiervolgens kan 'n mens se brein vergelyk word met iets soos 'n landskap met 'n rivier wat daaroor vloei. Denkpatrone word op hierdie wyse, net soos 'n rivier se loop, gevestig en hoewel hierdie gevestigde patrone 'n mens se brein in staat stel om blitsvinnig te reageer, is dit terselfdertyd ook geneig om 'n mens te kortwiek in die ontwikkeling van nuwe idees. De Bono se tegnieke is dus juis daarop gemik om hierdie spreekwoordelike rivier te forseer om sy normale loop te verlaat en oor nuwe terreine te vloei. Om dit egter te bewerkstellig, het hy sekere tegnieke ontwikkel wat spesifiek daarop gemik is om provokasie tot die normale gedagtevloei te bewerkstellig. Die tegnieke fokus dus sterk daarop om in te speel op die menslike persepsie van realiteit en die handelinge wat oor tyd die 'norm' geword het.
Een van die tegnieke wat De Bono ontwikkel het om hierdie tipe denke te stimuleer, noem hy 'challenge', oftewel uitdaag. Hy beskryf hierdie tegniek as die sleutel tot daaglikse kreatiwiteit. Hy gebruik vrae soos, "Moet ons dinge op hierdie manier doen?" of "Is hierdie die beste manier om dinge te doen?" om die proses aan die gang te sit. Die bedoeling van hierdie vrae is nie om krities te wees nie omrede kritiek nie as kreatiwiteit beskou word nie. Dit bevorder egter die gewilligheid tot kreatiewe denke deur die huidige manier van doen uit te daag.
Die doel van hierdie uitdaging is om uit te vind of die manier van doen bloot gewoonte geword het, en of dit dalk net gebeur om aan die verwagtinge van ander mense te voldoen. Die uitdaagproses kan beskryf word as 'n subtiele, maar tog doelbewuste ontevredenheid en die wete dat daar 'n moontlikheid bestaan om te verbeter. Die waarde wat die toepassing van hierdie tegniek meebring, word gevind in die geleentheid wat geskep word om na te dink oor spesifieke handelinge asook die doelbewuste ontsluiting van kreatiewe moontlikhede. Gewoontes wat as vanselfsprekend herhaal word, word pertinent deur hierdie proses uitgedaag.
The continuity of complacency – Indien sukses behaal word met 'n handeling verhinder dit dikwels enige verdere nadenke oor die handeling omrede daar geglo word dat dinge vir altyd op dieselfde manier sal werk. "Waarom moet iets wat werk, verander word?"
The continuity of time-sequence – Hiervolgens word sekere handelinge vasgevang en dikteer deur die wyse waarop die handelinge wat die huidige voorafgegaan het, gebeur het. 'n Voorbeeld wat hier gebruik kan word, is die ontwerpkonsepte wat in die spoorvervoer-omgewing ontwikkel is, wat oorgedra is na die lugvervoer-omgewing, bloot omdat spoorvervoer 'n gevestigde praktyk was voor die aanbreek van die era van lugvervoer.
Die waarde van 'uitdaag' as kreatiewe tegniek is daarin geleë dat stagnering in die uitvoering van take, of in die denke oor algemene verskynsels, voorkom word. Die gereelde toepassing van hierdie tegniek skep die ruimte vir innovering en verandering van praktyk en gewoontes.
Die oplossings vir ons probleme lê binne ons bereik, maar dan sal ons moet besef dat ons nie kan staatmaak op gevestigde ou denkpatrone nie. 'n Boer maak 'n plan en een van die Afrikaner se beste oplossings om die talle probleme wat ons tans in die gesig staar te bowe te kom, is ons vermoë om kreatief en innoverend te dink. Laat ons hierdie karaktereienskap koester en nooit verlore laat gaan nie.
]]> https://npvanwyklouw.org.za/n-voordeel-wat-ons-nie-mag-prysgee-nie-christoff-van-wyk/feed/ 0 2556	Leierskap en 'n gehoor van Een – Christoff van Wyk https://npvanwyklouw.org.za/leierskap-en-n-gehoor-van-een-christoff-van-wyk/ https://npvanwyklouw.org.za/leierskap-en-n-gehoor-van-een-christoff-van-wyk/#comments Fri, 13 Apr 2018 08:00:01 +0000 http://npvanwyklouw.org.za/?p=2443
The post Leierskap en 'n gehoor van Een – Christoff van Wyk appeared first on N. P. van Wyk Louw-sentrum.
]]> https://npvanwyklouw.org.za/leierskap-en-n-gehoor-van-een-christoff-van-wyk/feed/ 1 2443	Suid-Afrikaners (te) tevrede met swak leiers – Christoff van Wyk https://npvanwyklouw.org.za/suid-afrikaners-te-tevrede-met-swak-leiers-christoff-van-wyk/ https://npvanwyklouw.org.za/suid-afrikaners-te-tevrede-met-swak-leiers-christoff-van-wyk/#respond Mon, 12 Mar 2018 08:00:50 +0000 http://npvanwyklouw.org.za/?p=2426
The post Suid-Afrikaners (te) tevrede met swak leiers – Christoff van Wyk appeared first on N. P. van Wyk Louw-sentrum.
]]> https://npvanwyklouw.org.za/suid-afrikaners-te-tevrede-met-swak-leiers-christoff-van-wyk/feed/ 0 2426	'Woorde weet en woorde verklap' – Abraham H. de Vries https://npvanwyklouw.org.za/woorde-weet-en-woorde-verklap-abraham-h-de-vries/ https://npvanwyklouw.org.za/woorde-weet-en-woorde-verklap-abraham-h-de-vries/#respond Fri, 03 Nov 2017 08:00:29 +0000 http://npvanwyklouw.org.za/?p=2369
The post 'Woorde weet en woorde verklap' – Abraham H. de Vries appeared first on N. P. van Wyk Louw-sentrum.
]]> https://npvanwyklouw.org.za/woorde-weet-en-woorde-verklap-abraham-h-de-vries/feed/ 0 2369	Dan Sleigh ontvang die FAK se NP van Wyk Louw Toekenning https://npvanwyklouw.org.za/dan-sleigh-ontvang-die-fak-se-np-van-wyk-louw-toekenning/ https://npvanwyklouw.org.za/dan-sleigh-ontvang-die-fak-se-np-van-wyk-louw-toekenning/#respond Tue, 23 May 2017 06:52:56 +0000 http://npvanwyklouw.org.za/?p=2103
The post Dan Sleigh ontvang die FAK se NP van Wyk Louw Toekenning appeared first on N. P. van Wyk Louw-sentrum.
Die FAK se NP van Wyk Louw Toekenning word deur dr. Danie Langner (regs), uitvoerende hoof van die FAK aan dr. Dan Sleigh (links) oorhandig vir sy bydrae tot die bevordering van die Afrikaanse taal en kultuur.
Knoetserige eikebome staan in gelid langs Franschhoek se besige strate en kondig met 'n basuin van rooi, oranje en geel skakerings aan dat dit herfs is. Herfs in pragtige Franschhoek. Dis reeds 20 Mei, maar dit bly droog en die verwagte winterreën terg die leë damme en vaal sandkolle met sy afwesigheid. Die wolklose blou bokant die dorp is byna intimiderend as jy opkyk en die koue knypie wat vroeër in die lug was, het reeds met die volraak van die dag onder die hope blare wat orals rondlê, ingekruip.
Dit is vyftig jaar gelede dat William van Rheede van Oudtshoorn se huis, Saasveld, baksteen vir baksteen verskuif is van Kaapstad na Franschhoek om die Hugenote Gedenkmuseum hier te huisves.
Saasveld-huis wat tans die Hugenote Gedenkmuseum in Franschhoek huisves.
Die pragtige, eenvoudige gebou staan statig net duskant die Hugenote Monument, wit gekalk, skoon, oop en verwelkomend. Terwyl jy verbystap, weerkaats die glans van die honderde klein ruitjies jou oë toe en skielik eggo die berisping van die bouer aan William: "… as bomme oor ons dorp bars. Jy, meer as enigeen, gaan skade ly." William was egter vasbeslote oor sy huis met sy 720 ruite: "Die huis geen my plesier, soos hy nou is." (Aanhalings uit 1795 deur Dan Sleigh, Tafelberg, 2016.)
Natuurlik kon daar nie 'n meer geskikte plek wees om die NP van Wyk Louw Toekenning aan dr. Dan Sleigh te oorhandig, as net hier nie.
"Hierdie toekenning span vir my die kroon op my skrywersloopbaan en dit is 'n groot eer om op die manier deur die FAK vereer te word en met Van Wyk Louw geassosieer te word."
Met dié nederige woorde het dr. Dan Sleigh die welverdiende toekenning vir sy ontsaglike bydrae die afgelope dekades tot die Afrikaanse taal en kultuur in ontvangs geneem. Die toekenningsgeleentheid is deur die FAK, in samewerking met die Hugenote-Vereniging van Suid-Afrika, by die Hugenote Gedenkmuseum aangebied.
Sleigh het na 'n kort loopbaan in die onderwys sy roeping as geskiedskrywer en navorser gevind. Hy voltooi in 1969 die BA-graad met Engels en Geskiedenis as hoofvakke en verwerf later sy meestersgraad in geskiedenis, cum laude aan die Universiteit van Stellenbosch. Sy doktorsgraad in geskiedenis word met DJ Kotzé en DJ van Zyl as promotors voltooi met Kotzé wat die werk beskryf as die "nuttigste boek" wat onder die vaandel van die Departement van Geskiedenis van die US ontstaan het. Sy proefskrif word later verwerk en deur Protea Boekhuis as Die Buiteposte uitgegee.
Die verskyning van sy debuutroman Eilande (2001), het die Afrikaanse letterkundige wêreld behoorlik laat regop sit en notisie neem van Dan Sleigh. 'n Naam waarvan hulle nog baie sou hoor in die toekoms. Die wyse waarop Sleigh die geskiedenis inkleur en op sy besondere wyse lewe gee, het onmiddellik aan hom groot aanhang besorg, asook verskeie toekennings. Uniek, vars, uitdagend, maar altyd getrou aan die feite sonder om te verveel. Soos André P Brink dit stel: "Eilande is nie net 'n titel nie – dis 'n gebeurtenis."
In sy boeke neem Sleigh geduldig sy tyd om die storie van Suid-Afrika, asook die 'geboorte' van die Afrikaner te vertel op 'n ewewigte wyse wat die menslikheid van sy karakters, hul swakhede en al, nie probeer wegsteek of verdedig nie. Hy word hul stem en hul praat. Hul lewens, probleme, vraagstukke, oplossings, emosies en nog meer word in eenvoud vertel en jy kan nie anders as om aangetrokke te voel tot die eerlikheid daarvan nie.
Dit staan natuurlik in skrille kontras teenoor die manier waarop geskiedenis deesdae misbruik word vir politieke populisme en aanhitsing. Dié manier van doen, sorg dalk vir sensasionele koerantopskrifte, maar uiteindelik word die nasionale bewussyn hierdeur op onverantwoordelike wyse as't ware op 'n sinkgat gebou wat reeds steier onder die las van naïwiteit en oningeligtheid.
Die geskiedenis van die Kaap, wat by hom so intense belangstelling ontlok, is inderwaarheid ook sy eie geskiedenis met voorouers wat reeds sedert die 18de eeu op die een of ander wyse bemoeienis met die Kaap het.
Sleigh wat in November 79 jaar oud word, is die beskeidenheid vanself. Na sy ontmoeting met Breyten Breytenbach skerts hy onlangs dat hy so geëerd gevoel het dat hy vir Breyten gesê het dat hy nou nooit weer sy hand gaan was nie.
In sy ontvangstoespraak het hy ook vir Helena Scheffler, kultuurhistoriese kenner wat hom reeds vir 20 jaar bystaan in sy navorsings- en skryfwerk, sy dogter Jean en die uitgewers by Tafelberg bedank vir hul ondersteuning.
Dan Sleigh ontvang die FAK se NP van Wyk Louw Toekenning vir die bevordering van die Afrikaanse taal en kultuur, en veral sy uitsonderlike prestasie op die gebied van Afrikaanse prosa en geskiedskrywing met spesiale vermelding van die historiese romans Eilande, Afstande, Wals met Mathilda en 1795.
Vorige ontvangers van hierdie toekenning sluit in: prof. Jaap Steyn, Karel Schoeman en T.T. Cloete.
]]> https://npvanwyklouw.org.za/dan-sleigh-ontvang-die-fak-se-np-van-wyk-louw-toekenning/feed/ 0 2103	Britte verlaat die Europese Unie – Victor Correia (Aros) https://npvanwyklouw.org.za/britte-verlaat-die-europese-unie-victor-correia-aros/ https://npvanwyklouw.org.za/britte-verlaat-die-europese-unie-victor-correia-aros/#respond Tue, 28 Jun 2016 10:27:51 +0000 http://npvanwyklouw.org.za/?p=1487
The post Britte verlaat die Europese Unie – Victor Correia (Aros) appeared first on N. P. van Wyk Louw-sentrum.
]]> https://npvanwyklouw.org.za/britte-verlaat-die-europese-unie-victor-correia-aros/feed/ 0 1487	Kultuuraand 'n reuse sukses! https://npvanwyklouw.org.za/kultuuraand-n-reuse-sukses/ https://npvanwyklouw.org.za/kultuuraand-n-reuse-sukses/#respond Wed, 22 Jun 2016 10:43:25 +0000 http://npvanwyklouw.org.za/?p=1457
The post Kultuuraand 'n reuse sukses! appeared first on N. P. van Wyk Louw-sentrum.
V.l.n.r. Meneer Willie Engelbrecht (voorsitter van die BAK), Prof. Hennie van Coller (gedenklesing spreker), Mev. Magdaleen Schoch, Mnr. Paul Colditz, Prof. Jaap Steyn en Mnr. Anthony Hocking – Foto: Netwerk 24
Sang, poësie, begaafde musikante, 'n lekker sjerrie (teen die Vrystaatse koue) en 'n stimulerende gedenklesing rondom die tema: 'NP van Wyk Louw as satirikus'. Dit was die jaarlikse Eretoekenningsfunksie en NP van Wyk Louw-gedenklesing wat weer op die 9de Junie deur die BAK (Bloemfonteinse Afrikaner Kultuurraad), in samewerking met die FAK, in Bloemfontein aangebied is.
Die geleentheid was weereens 'n reuse sukses met personeel wat nog tot op die nippertjie moes rondskarrel om stoele te reël vir ekstra gaste wat opgedaag het.
Die historiese raadsaal in die Ou Goewermentsgebou wat ook tuiste is van die Nasionale Afrikaanse Letterkundige Museum en Navorsingsentrum (oftewel NALN) was natuurlik die perfekte plek om gasheer te speel vir hierdie geleentheid. Gaste kon hul verlustig in uitstallings van raar manuskripte en geskiedkundige dokumente, terwyl die standbeelde van uitsonderlike Afrikaners soos CJ Langenhoven, C Louis Leipoldt en ou president Jan Brand getrou die ingange bewaak het.
Prof. Hennie van Coller het met sy gedenklesing die gehoor waarlik geïnspireer met sy intieme kennis van NP van Wyk Louw en sy poësie, en ook laat blyk dat 'n volledige studie oor Van Wyk Louw as satirikus, moontlik eersdaags beskikbaar gaan wees.
Die BAK het by die geleentheid vier ware gemeenskapstaatmakers vereer vir hul opoffering, kultuurbydrae en uitsonderlike prestasies. Die ontvangers van die BAK-oorkondes was:
Hennie van Coller vir sy besondere bydrae tot die Afrikaanse taal en letterkunde;
Jaap Steyn vir sy besondere bydrae tot die bevordering van die Afrikaanse taal- en kultuurgeskiedenis;
Paul Colditz vir sy toegewyde bydrae tot die beskerming en bevordering van Afrikaans in die onderwys; en
Magdaleen Schoch vir haar aktiewe betrokkenheid by die georganiseerde Afrikanerkultuur, en veral vir haar groot bydrae tot Afrikaanse spraak en drama.
Die FAK het 'n buitengewone nominasie ontvang om hierdie jaar ons eietydse 'boy van Bethulie', meneer Anthony Hocking, te vereer. Meneer Hocking, wat oorspronklik afkomstig is van Cornwall in die Verenigde Koninkryk, woon reeds sedert 1968 in Bethulie waar hy in 2005 die vervalle ou Royal Hotel (nou gedoop die 'boeke-hotel') gekoop het en dit sedertdien in 'n gewilde toeriste attraksie omskep het. Verder lei hy gereeld historiese staproetes in die omgewing , skryf boeke oor die Anglo-Boereoorlog en werk kliphard in sy gemeenskap om die geskiedenis van Bethulie en omgewing te bewaar en te bevorder.
Hy is vereer met die FAK-Prestigetoekenning vir uitnemende kultuurprestasie vir sy waardevolle bydrae tot die teboekstelling van die Suid-Afrikaanse geskiedenis, veral oor die Anglo-Boereoorlog, asook vir sy bydrae tot erfenisbewaring.
Die program, wat seepglad verloop het, is afgesluit met 'n gesellige kuier rondom 'n glasie wyn en ligte versnaperinge waar gaste ook kon kennis maak met die ontvangers van al die toekennings.
Die geleentheid kan met reg gesien word as een van die hoogtepunte op die jaarlikse BAK-kalender en al die gaste teenwoordig kon getuig van die warm en hartlike gevoel wat hierdie keurige kultuuraand by almal gelaat het.
Almal word vir oulaas gegroet en stap uit in die beeldetuin, buitekant die Ou Goewermentsgebou, waar ou Afrikanerhelde strak die Bloemfonteinse winternag trotseer. Die onuitblusbare vlamme van hoop vir die toekoms brand in elkeen van ons se hart en die waardering vir die bydraes en opoffering van ons vorige generasies, spoor ons opnuut weer aan.
Indien u belangstel daarin om die BAK in hul aktiwiteite te steun, kontak gerus vir:
Prof. Barry Frey – 083 462 1963; of
Willie Engelbrecht – 082 728 1489.
]]> https://npvanwyklouw.org.za/kultuuraand-n-reuse-sukses/feed/ 0 1457	Gemeenskapsinstellings – 'n Skans teen oorweldigende staatsmag https://npvanwyklouw.org.za/gemeenskapsinstellings-n-skans-teen-oorweldigende-staatsmag/ https://npvanwyklouw.org.za/gemeenskapsinstellings-n-skans-teen-oorweldigende-staatsmag/#respond Fri, 01 Apr 2016 18:39:22 +0000 http://agri-branding-concept.co.za/?p=346
The post Gemeenskapsinstellings – 'n Skans teen oorweldigende staatsmag appeared first on N. P. van Wyk Louw-sentrum.
]]> https://npvanwyklouw.org.za/gemeenskapsinstellings-n-skans-teen-oorweldigende-staatsmag/feed/ 0 346